ALPHAX วิ่ง 4% ลุ้นปีนี้ “เทิร์นอะราวด์” กำไร 100 ลบ. โบรกเคาะเป้า 2.94 บ. อัพไซด์ 69%
ALPHAX บวก 4% ลุ้นปีนี้ “เทิร์นอะราวด์” กำไร 100 ลบ. อานิสงส์ธุรกิจกัญชง-กัญชา ลิซซิ่ง และอสังหาฯ หนุน โบรกเคาะเป้า 2.94 บ. อัพไซด์สูง 69%
ALPHAX บวก 4% ลุ้นปีนี้ “เทิร์นอะราวด์” กำไร 100 ลบ. อานิสงส์ธุรกิจกัญชง-กัญชา ลิซซิ่ง และอสังหาฯ หนุน โบรกเคาะเป้า 2.94 บ. อัพไซด์สูง 69%
2 มิ.ย. 2565

ผู้สื่อข่าวรายงานว่าวันนี้ (2 มิ.ย.2565) ราคาหุ้นบริษัท อัลฟ่า ดิวิชั่นส์ จำกัด (มหาชน) หรือ ALPHAX ณ เวลา 14:51 น. อยู่ที่ระดับ 1.73 บาท เพิ่มขึ้น 0.06 บาท หรือ 3.59% โดยทำจุดสูงสุดที่ 1.75 บาท และทำจุดต่ำสุดที่ 1.71 บาท ด้วยมูลค่าการซื้อขาย 41.86 ล้านบาท สำหรับอัพไซด์มาจากการนำราคาหุ้น ณ ปัจจุบันมาคำนวณกับราคาเป้าหมายที่ทางฝ่ายวิจัยได้ให้ไว้ จึงมีอัพไซด์ อยู่ที่ 69%

บริษัทหลักทรัพย์ เมย์แบงก์ (ประเทศไทย) จำกัด (มหาชน) ระบุในบทวิเคราะห์ (2 มิ.ย.2565) ว่า ทิศทางกำไรปีนี้คาดจะยืนระดับ 100 ล้านบาท ซึ่งก็ยังให้ภาพเทิร์นอะราวด์ จากผลขาดทุน 2 ล้านบาทในปีก่อนได้ โดยได้รับแรงหนุนจากทั้งธุรกิจกัญชง-กัญชา ลิซซิ่ง และอสังหาฯ ทั้งนี้ทางฝ่ายวิจัยยังคงมองว่า ALPHAX เป็นหุ้นที่จะโดดเด่นตั้งแต่ไตรมาส 3/2565 และตลอดปี 2566 แนะนำราคาเป้าหมาย 2.94 บาท